EkBass/fiwiki-20250220-pages-articles huggingface dataset:
Diego Sanchez

Diego Sanchez, lempinimeltään "Dream", on yhdysvaltalainen vapaaottelija, joka ottelee UFC:n välisarjassa. == Vapaaottelu-ura == Sanchez harrasti painia high schoolissaan New Mexicossa ennen kuin aloitti vapaaottelun. Hän liittyi Jackson's Submission Fighting -ryhmään ja vapaaotteludebyyttinsä hän teki King of the Cage -vapaaottelusarjassa vuonna 2002. Myöhemmin hänestä tuli siellä välisarjan mestari. Hän pääsi mukaan UFC:n Ultimate Fighter -tositelevisiosarjaan keskisarjalaisena ja voitti keskisarjalaisten osalta turnauksen. Hän kohtasi loppuottelussa Kenny Florianin, jonka hän voitti teknisellä tyrmäyksellä. Myöhemmin hän tiputti painonsa keskisarjasta kevyeen sarjaan, jossa ottelee nykyään. Hän on kohdannut monia kovan luokan ottelijoita, muun muassa Joe Stevensonin, Kenny Florianin ja Clay Guidan. Sanchezin ottelusaldo on tällä hetkellä 25 voittoa ja seitsemän häviötä. Diego on myös kutsunut itseään nimellä "Nightmare" eli painajainen. == Tyyli == Sanchezilla on todella hyvät painitaidot ja hänellä on musta vyö gaidojutsussa, sekä ruskea vyö brasilialaisessa jujutsussa. Hänen alasvienti- ja lukotustaidot ovat todella hyvät ja niihin hän luottaa. Hänen ottelutaktiikkaan kuuluu siis mattoonvienti ja siellä lukotus tai tyrmäys. Diegon pystyottelutaidot ovat myös kehittyneet todella paljon vuosien varrella. == Titteliottelu == Diego kohtasi BJ Pennin kevyensarjan mestaruudesta 12. joulukuuta 2009, mutta hävisi kyseisen ottelun. == Lähteet == * http://diegosanchezmma.com/ * http://www.myspace.com/18263390 * http://www.sherdog.com/fighter/Diego-Sanchez-4824 * http://www.thearenamma.com/ Luokka:Yhdysvaltalaiset vapaaottelijat Luokka:Syntymävuosi puuttuu Luokka:Elävät henkilöt
Göta (Lilla Edet)

Göta on pieni ruotsalainen taajama Lilla Edetin kunnassa Länsi-Götanmaan läänissä. Taajama sijaitsee Götajoen rannalla pari kilometriä kuntakeskuksesta etelään, noin 50 kilometriä Göteborgin pohjoispuolella. Asukasluku vuonna 2010 oli 920. Ennen kuin rautatie vedettiin sinne 1906, paikan nimi oli Haneström. ==Väestönkehitys== ==Lähteet== Luokka:Ruotsin taajamat Luokka:Lilla Edetin kunta
Paasikivi (täsmennyssivu)

Paasikivi voi viitata seuraaviin: Sukunimenä: * Alli Paasikivi, o.s. Valve, synt. Hildén (1879–1960), Juho Kusti Paasikiven toinen puoliso * Anna Paasikivi, o.s. Forsman (1869–1931), Juho Kusti Paasikiven ensimmäinen puoliso * Annika Paasikivi (s. 1975), Oras Investin toimitusjohtaja, Erkki Paasikiven pojantytär * Annikki Paasikivi (1898–1950), suomalainen arkkitehti, Juho Kusti Paasikiven tytär * Erkki Paasikivi (1917–2003), Oraksen perustaja * Jari Paasikivi (s. 1954), Oras Investin hallituksen puheenjohtaja, Erkki Paasikiven poika * Joakim Paasikivi (s. 1960), ruotsalainen everstiluutnantti, Juhani Paasikiven poika * Juhani Paasikivi (1930–2004), suomalainen Ruotsissa asunut lääkäri, Juho Kusti Paasikiven pojanpoika * Juho Kusti Paasikivi, synt. Hellstén (1870–1956), Suomen tasavallan presidentti 1946–1956 * Jukka Paasikivi (s. 1946), suomalainen liikemies, Erkki Paasikiven poika * Lilli Paasikivi (s. 1965), suomalainen oopperalaulaja * Mikael Paasikivi (s. 1957), ruotsalainen kirjailija, Juhani Paasikiven poika * Pekka Paasikivi (s. 1944), Varman hallintoneuvoston ja Kemiran hallituksen puheenjohtaja, Erkki Paasikiven poika ==Muuta== *Paasikiven–Kekkosen linja, Suomen toisen maailmansodan jälkeisestä ulkopolitiikasta käytetty nimitys *Paasikivi-seura, suomalainen, vuonna 1958 perustettu seura *Paasikivi-opisto, aatteellisesti Kansallista Kokoomusta lähellä oleva kansanopisto Luokka:Sukunimet
Jääkiekon Elitserien-kausi 1991–1992

Jääkiekon Elitserien-kausi 1991–1992 oli Ruotsin Elitserienin 17. kausi. Sarjaan osallistui 12 joukkuetta, ja sen voitti Malmö IF. Runkosarjan voittaja oli Färjestads BK ja runkosarjan pistepörssin voitti Håkan Loob. Sarjasta putosi Södertälje SK ja sarjaan nousi Rögle BK. Sarjassa pelattiin 12 joukkueen kesken 22 ottelun alkusarja, josta kymmenen parasta jatkoi jatkosarjaan. Alkusarjan kaksi viimeistä joutuivat pelaamaan Allsvenskaniin paikastaan Eliterienissä. == Runkosarja == === Perussarja === Sijoitus Joukkue Pelattu V T H TM PM ME P 1 Malmö IF 22 16 2 4 98 53 +45 34 2 Färjestads BK 22 13 3 6 107 77 +30 29 3 Djurgårdens IF 22 10 5 7 79 63 +16 25 4 Luleå HF 22 9 7 6 88 89 -1 25 5 Västra Frölunda HC 22 9 5 8 86 78 +8 23 6 HV71 22 10 3 9 77 72 +5 23 7 AIK 22 11 1 10 68 72 -4 23 8 Brynäs IF 22 9 3 10 78 73 +5 21 9 Västerås IK 22 9 2 11 65 63 +2 20 10 MODO 22 5 6 11 60 93 -33 16 11 Leksands IF 22 3 9 10 64 92 -29 15 12 Södertälje SK 22 4 2 16 54 99 -45 10 === Jatkosarja === Sijoitus Joukkue Pelattu V T H TM PM ME P 1 Färjestads BK 40 20 9 11 189 139 +50 49 2 Malmö IF 40 21 6 13 163 134 +29 48 3 Brynäs IF 40 22 3 15 157 124 +33 47 4 Luleå HF 40 17 13 10 169 151 +18 47 5 Västra Frölunda HC 40 17 11 12 149 139 +10 45 6 Djurgårdens IF 40 16 11 13 122 116 +6 43 7 AIK 22 19 4 17 134 141 -7 42 8 HV71 40 17 7 16 151 129 +22 41 9 Västerås IK 40 15 4 21 111 125 -14 34 10 MODO 40 6 11 23 118 192 -74 23 === Pistepörssi === # Pelaaja Joukkue Ottelut Maalit Syötöt Pisteet Jäähyminuutit 1\. Håkan Loob Färjestads BK 40 37 29 66 12 2\. Jan Larsson Brynäs IF 40 17 32 49 26 3\. Lars Hurtig Luleå HF 40 27 20 47 48 4\. Stefan Nilsson Luleå HF 37 7 40 47 42 5\. Peter Ottosson Färjestads BK 40 18 25 43 16 6\. Anders Huss Brynäs IF 39 14 29 43 26 7\. Lars-Gunnar Pettersson Luleå HF 40 24 17 41 24 8\. Robert Burakovsky Malmö IF 40 19 22 41 42 9\. Patrik Carnbäck Västra Frölunda HC 33 17 24 41 32 10\. Tom Bissett Brynäs IF 40 25 15 40 32 == Pudotuspelit == {{Turnauspuu8 |22.–26.3.1992|Färjestads BK|2|HV71|1 |22.–26.3.1992|Malmö IF|2|AIK|1 |22.–26.3.1992|Brynäs IF|2|Västra Frölunda HC|1 |22.–25.3.1992|Luleå HF|0|Djurgårdens IF|2 |29.3.–2.4.1992|Färjestads BK|1|Djurgårdens IF |2 |29.–31.3.1992|Malmö IF|2|Brynäs IF |0 |5.–14.4.1992|Malmö IF|3|Djurgårdens IF |2 }} == Lähteet == *SvenskHockey.com *Elite Prospects Luokka:SHL-kaudet Luokka:Jääkiekkosarjojen kausi 1991–1992
Anterinjoki

Anterinjoki tai Anterijoki () on Tuulomajoen vesistöön kuuluva joki Saariselällä Suomen Lapissa ja Venäjän Murmanskin alueella. Joki saa alkunsa Suomen puolelta Sodankylän kunnan alueelta ja virtaa Talkkunapään pohjoispuolella valtakunnan rajan yli Kuolan piirin Ylä-Tuuloman kunnan alueelle. Anterinjoki laskee Jaurujokeen Juovvoaivin pohjoispuolella. Anterinjokeen laskevat Venäjän puolella muun muassa Addar ja Talkkunapäänoja. Suomen puoleinen osa kuuluu Urho Kekkosen kansallispuiston alueeseen. Vuosina 1920-1944 koko joki kuului Suomelle, jolloin se kuului pääasiassa silloiseen Petsamon kuntaan. == Lähteet == Luokka:Suomen joet Luokka:Murmanskin alueen joet Luokka:Tuulomajoen vesistö Luokka:Sodankylän joet Luokka:Petsamon joet
Anthology (Michael Jacksonin albumi)

Anthology on yhdysvaltalaisen laulajan Michael Jacksonin neljäs kokoelmalevy, joka julkaistiin vuonna 1986. Se sisältää Jacksonin itsensä ja hänen yhtyeensä The Jackson 5 hittejä sekä harvinaisia ja ennenjulkaisemattomia kappaleita vuodelta 1973. Albumi on julkaistu sittemmin kahdesti uudelleen; vuosina 1995 ja 2008. == Kappaleet == 1986 1995 2008 Kappale Kesto 1.01 1.01 1.01 ”Got to Be There” 3:24 1.02 1.02 1.03 ”Rockin’ Robin” 2:32 1.03 1.03 1.04 ”Ain’t No Sunshine” 4:10 1.04 1.04 1.02 ”Maria (You Were the Only One)” 3:40 1.05 1.05 1.05 ”I Wanna Be Where You Are” 2:56 1.06 1.06 1.06 ”Girl Don’t Take Your Love from Me” 3:47 1.07 1.07 ”Love Is Here and Now You’re Gone” 2:51 1.08 1.08 1.07 ”Ben” 3:45 1.09 1.09 1.08 ”People Make the World Go Round” 3:03 1.10 1.10 1.09 ”Shoo-Be-Doo-Be-Doo-Da-Day” 3:13 1.11 1.11 2.01 ”With a Child’s Heart” 3:32 1.12 1.12 ”Everybody’s Somebody’s Fool” 2:58 1.13 1.15 ”In Our Small Way” 3:38 1.14 1.16 ”All the Things You Are” 2:55 1.15 1.17 ”You Can Cry on My Shoulder” 2:32 1.16 1.18 1.16 ”Maybe Tomorrow” (The Jackson 5) 4:39 1.17 1.19 ”I’ll Be There” (The Jackson 5) 3:57 1.18 1.20 1.15 ”Never Can Say Goodbye” (The Jackson 5) 2:59 1.19 1.21 2.13 ”It’s Too Late to Change the Time” (The Jackson 5) 3:55 1.20 1.22 ”Dancing Machine” (The Jackson 5) 3:18 2.01 2.01 1.11 ”When I Come of Age” 2:41 2.02 2.02 2.07 ”Dear Michael” 2:31 2.03 2.03 2.04 ”Music and Me” 2:36 2.04 2.04 ”You Are There” 3:23 2.05 2.05 2.11 ”One Day in Your Life” 4:16 2.06 2.07* ”Love’s Gone Bad” (Original 1972 Mix) 3:10 / 3:55* 2.07 2.08 ”That’s What Love Is Made Of” 3:24 2.08 2.09 2.10 ”Who’s Looking for a Lover” 2:51 2.09 2.10 ”Lonely Teardrops” 2:41 2.10 2.12 2.05 ”We’re Almost There” 3:43 2.11 2.13 ”Take Me Back” 3:22 2.12 2.14 2.06 ”Just a Little Bit of You” 3:08 2.13 2.15* 2.15 ”Melodie” 3:24 / 3:08* 2.14 2.16 2.08 ”I’ll Come Home to You” 3:02 2.15 2.17* 2.09 ”If’n I Was God” 4:04 / 4:06* 2.16 2.18 2.02 ”Happy” (love theme from Lady Sings the Blues) 3:26 2.17 2.19* ”Don’t Let It Get You Down” 2:58 / 2:48* 2.18 2.20* 2.14 ”Call on Me” 3:39 / 3:22* 2.19 2.21* ”To Make My Father Proud” 3:39 / 4:05* 2.20 2.22* 2.16* ”Farewell My Summer Love” 4:24 / 3:37* 1.13 ”Greatest Show on Earth” 2:50 1.14 1.10 ”We’ve Got a Good Thing Going” 3:03 2.06 ”Make Tonight All Mine” (Original 1973 Mix) 3:19 2.11 ”Cinderella Stay Awhile” 3:11 1.12 ”I Want You Back” (The Jackson 5) 3:00 1.13 ”Who’s Lovin’ You” (The Jackson 5) 4:22 1.14 ”Darling Dear” (The Jackson 5) 2:39 2.03 ”Morning Glow” 3:38 2.12 ”You’re My Best Friend, My Love” (The Jackson 5) 3:24 Luokka:Vuoden 1986 kokoelma-albumit Luokka:Michael Jacksonin kokoelma-albumit
Tuomittu

__NOTOC__ Tuomittu on suomirockyhtye Raaka-Aineen ensimmäinen EP-levy, joka julkaistiin vuonna 2006. Levyn äänitti ja miksasi Aleksanteri Kuosa Studio Villvoxilla. == Kappaleet == # # # # == Arvostelut == * Desibeli.net: Desibeli.net: Levyarvio == Lähteet == Luokka:Vuoden 2006 EP:t Luokka:Raaka- Aineen albumit
Kymin Suunnistajat

Kymin Suunnistajat on vuonna 1953 perustettu kotkalainen suunnistusseura. Kymin Suunnistajien tärkeimpiä toimintamuotoja ovat kuntosuunnistusten järjestäminen, suunnistusopetuksen antaminen ja nuorisotoiminta. ==Aiheesta muualla== *Kymin Suunnistajien kotisivut Luokka:Suomalaiset suunnistusseurat Luokka:Kotkalaiset urheiluseurat Luokka:Vuonna 1953 perustetut urheiluseurat
American Electric Power

American Electric Power AEP on yhdysvaltalainen sähköyritys. AEP on Ohiossa ja sillä on 5,2 miljoonaa asiakasta 11 osavaltiossa.Carbon Scam: Noel Kempff Climate Action Project and the Push for Sub-national Forest Offsets Sub-prime carbon brought to you by AEP, BP, and Pacificorp, Greenpeace 10/2009 s.4-5 == Ympäristökysymykset == American Electric Power on Yhdysvaltojen sähköyrityksistä suurin hiilenkuluttaja ja hiilidioksidin tuottaja. AEP kulutti Yhdysvalloissa energiayrityksistä kolmanneksi eniten varoja kongressin poliittiseen vaikuttamiseen vuonna 2008: 12 miljoonaa dollaria. Vuonna 2007 AEP hävisi suuren oikeustapauksen ilmansuojelulain toistuvista rikkomuksista. == Lähteet == Luokka:Yhdysvaltalaiset energiayhtiöt Luokka:Yhdysvaltalaiset pörssiyhtiöt Luokka:NASDAQ-100-indeksi
Suomen suvun pakanallinen jumalanpalvelus

Suomalaisten runojen uskonto on vuonna 1894 Suomalaisen Kirjallisuuden Seuran kustantamana ilmestynyt tietokirja. Se esittelee säilyneitä tietoja suomensukuisten kansojen muinaisista pyhistä paikoista ja jumalankuvista, noidista ja tietäjistä sekä näiden johtamista uskonnollisista menoista. Kirja pohjautuu Julius Krohnin vuonna 1887 pitämään luentosarjaan. Sen on toimittanut kirjaksi Kaarle Krohn vuonna 1894. Kirja sisältää 62 vanhaa piirtokuvaa ja pohjapiirrosta. Kirjan lähteet ulottuvat keskiaikaisista matkakertomuksista 1800-luvulla suoritettuun kansantieteelliseen tutkimukseen. Erityisen perusteellisesti kirja käy läpi venäläisiä tutkimuksia ja lähdetietoja, joita on säilynyt itäisten suomensukuisten kansojen pakanauskosta. Suomalaisen kirjallisuuden seura on julkaissut teoksesta uudistetun laitoksen vuonna 2022. Jälkisanat uudistettuun juhlapainokseen on kirjoittanut uskontotieteen emeritusprofessori Veikko Anttonen. == Sisällys == # Pyhät paikat # Epäjumalan-kuva # Noidat ja uhripapit # Uhrimenot == Lähteet == === Kirjallisuus === * === Viitteet === Luokka:Vuoden 1894 kirjat Luokka:Suomalaiset tietokirjat Luokka:Kirjat uskonnosta
Jääkiekon Elitserien-kausi 1992–1993

Jääkiekon Elitserien-kausi 1992–1993 oli Ruotsin Elitserienin 18. kausi. Sarjaan osallistui 12 joukkuetta, ja sen voitti Brynäs IF. Runkosarjan ykkönen oli Västerås IK, ja runkosarjan pistepörssin voitti Håkan Loob. AIK putosi sarjasta, ja sinne nousi IF Björklöven. Hallitsevana mestarina kauteen lähti Malmö IF, ja uutena joukkueena sarjaan oli noussut Rögle BK. Sarjassa pelattiin 12 joukkueen kesken 22 ottelun alkusarja, josta kymmenen parasta jatkoi jatkosarjaan. Alkusarjan kaksi viimeistä joutuivat pelaamaan Allsvenskaniin paikastaan Eliterienissä. == Runkosarja == === Perussarja === Sijoitus Joukkue Pelattu V T H TM PM ME P 1 Västerås IK 22 13 4 5 79 55 +24 30 2 Brynäs IF 22 12 3 7 73 71 +12 27 3 Färjestads BK 22 11 3 8 82 65 +17 25 4 Malmö IF 22 11 3 8 83 67 +16 25 5 MODO 22 11 2 9 87 77 +10 24 6 Djurgårdens IF 22 9 5 8 55 55 0 23 7 Luleå HF 22 9 2 11 67 73 -6 20 8 HV71 22 8 4 10 71 82 -11 20 9 Leksands IF 22 9 1 12 76 76 0 19 10 Rögle BK 22 8 3 11 69 71 -2 19 11 Västra Frölunda HC 22 8 2 12 67 74 -7 18 12 AIK 22 5 4 13 46 99 -53 14 === Jatkosarja === Sijoitus Joukkue Pelattu V T H TM PM ME P 1 Västerås IK 40 21 10 9 136 101 +35 52 2 Brynäs IF 40 20 8 12 149 124 +25 48 3 Malmö IF 40 21 5 14 152 130 +22 47 4 Färjestads BK 40 19 5 16 159 133 +26 43 5 MODO 40 17 6 17 145 140 +5 40 6 Luleå HF 40 16 7 17 142 134 +8 39 7 Leksands IF 40 17 4 19 137 137 0 38 8 Djurgårdens IF 40 15 8 17 97 110 -13 38 9 HV71 40 13 8 19 123 149 -25 34 10 Rögle BK 40 13 7 20 119 140 -21 33 === Pistepörssi === # Pelaaja Joukkue Ottelut Maalit Syötöt Pisteet Jäähyminuutit 1\. Håkan Loob Färjestads BK 40 25 26 51 28 2\. Peter Forsberg MODO 39 23 25 48 92 3\. Raimo Helminen Malmö IF 40 9 33 42 59 4\. Mika Nieminen Luleå HF 40 17 23 40 28 5\. Lars- Göran Byström MODO 40 23 16 39 26 6\. Markus Näslund MODO 39 22 17 39 62 7\. Greg Parks Leksands IF 39 21 18 39 26 8\. Stefan Nilsson Luleå HF 40 7 32 39 26 9\. Jonas Bergqvist Leksands IF 39 15 23 38 40 10\. Peter Ottosson Färjestads BK 37 16 20 36 12 == Pudotuspelit == {{Turnauspuu8 |14.–18.3.1993|Västerås IK|1|Djurgårdens IF|2 |14.–16.3.1993|Brynäs IF|2|Leksands IF|0 |14.–18.3.1993|Malmö IF|2|MODO|1 |14.–18.3.1993|Färjestads BK|1|Luleå HF|2 |21.–25.3.1993|Brynäs IF|2|Malmö IF |1 |21.–25.3.1993|Luleå HF|2|Djurgårdens IF |1 |28.3.–6.4.1993|Brynäs IF|3|Luleå HF |2 }} == Lähteet == *SvenskHockey.com *Elite Prospects Luokka:SHL-kaudet Elitserienkausi 1992-1993
Turun Korjaustelakka

Turun Korjaustelakka Oy (Turku Repair Yard Ltd) on vuonna 1989 perustettu Naantalin Luonnonmaalla toimiva kuivatelakka. Telakka työllistää noin 100 työntekijää ja lisäksi 250–300 alihankkijaa. Telakka korjataan muun muassa autolauttoja ja säiliöaluksia, mutta myös pienempiä kalastus- ja sota-aluksia. Telakan tärkeimmät asiakkaat ovat Viking Line, Tallink, Neste ja Suomen valtion jäänmurtajat. Vuosittain telakalla korjataan 80–100 alusta. Korjausten lisäksi Turun Korjaustelakan toimenkuvaan kuuluu alusten muuttaminen, kuten pidennykset ja maalaukset. Telakka pystyy vastaanottamaan laivoja Aframax- luokkaan saakka. Kuivatelakan mitat metreinä ovat: pituus 265, leveys 70 ja syvyys 7,9. Uiva telakka: pituus 101, leveys 21,6 ja syvyys 6. Lisäksi laituria on useita satoja metrejä. Telakalla on useita nostureja, joista suurimpien nostokyky on 150 tonnia, 100 tonnia ja 2 × 30 tonnia. Yrityksellä on lisäksi Helsingissä Suomenlinnan telakka, jossa on pienempi kuivatelakka, jonka pituus on 120 metriä, leveys 20 m ja syvyys 5,8 m. Suomenlinnan telakan liikevaihto on noin 1 % verrattuna Naantalin telakkaan. Se on ainoa kuivatelakka Suomessa Hangon itäpuolella. Se korjaa pääasiassa merivoimien ja rajavartiolaitoksen aluksia, mutta myös paikallisia laivoja, hinaajia ja Saimaalla liikennöiviä aluksia. Lisäksi Turun Korjaustelakka omistaa laivojen pintakäsittelyyn erikoistuneen naantalilaisen LTT-Tekniikka Oy:n. Turun Korjaustelakka siirtyi virolaisen BLRT Groupin haltuun vuonna 2007. == Historia == Aurajoen rannalla Turussa toiminut Turun Korjaustelakka Oy:n edeltäjä joutui taloudellisiin vaikeuksiin 1980-luvun lopulla silloisen omistajansa Wärtsilän Meriteollisuuden kanssa. Telakka oli toiminut paikalla 1930-luvulta lähtien. Telakan pelastukseksi tuli yrityskauppa, jossa sen toiminta siirtyi toimivan johdon ja muun henkilöstön omistukseen vuonna 1989. Vuonna 1990 yhtiö vuokrasi Luonnonmaan telakka-alueen ja lopulta osti sen itselleen vuonna 1994. Vuonna 1998 Turun Korjaustelakalla oli kaksi uivaa telakkaa Kotkassa, yksi Turussa ja Naantalissa, sekä kuivatelakat Naantalissa ja Turussa. Turun uiva telakka Aurajoen suulla toimi vuodesta 1984 vuoteen 1998. Vuosittain sillä oli 30–40 telakointia. Tuolloin toiminta alkoi vähitellen siirtyä kokonaan Naantaliin ja lopulta vuonna 2003 Aurajoen rannalla sijainnut telakka lopetti toimintansa. Vuonna 1998 korjaustelakan liikevaihto oli noin 200 miljoonaa markkaa ja henkilöstömäärä 200. Turun Korjaustelakka siirtyi virolaisen BLRT Groupin haltuun vuonna 2007. BLRT Group on yksi Baltian maiden suurimmista teollisuusyrityksistä ja omistaa muun muassa telakat Tallinnassa ja Klaipėdassa. == Lähteet == == Aiheesta muualla == * Yrityksen kotisivut * * * Luokka:Suomen teollisuushistoria Luokka:Suomen telakat Luokka:Wärtsilä Luokka:Naantalin rakennukset ja rakennelmat Luokka:Suomalaiset metalliteollisuusyhtiöt Luokka:Laivanrakennusyhtiöt
The Best of Michael Jackson

The Best of Michael Jackson on yhdysvaltalaisen laulajan Michael Jacksonin toinen kokoelmalevy. Sitä on myyty 2,4 miljoonaa kappaletta maailmanlaajuisesti.Chery, Carl: XXL: Michael Jackson Special Collecters Edition, page 100. American Press. == Kappaleet == Yhdysvaltojen versio Britannian versio == Lähteet == Luokka:Vuoden 1975 kokoelma-albumit Luokka:Michael Jacksonin kokoelma-albumit
Talkkunapää

Talkkunapää ( kyrill. Талккунапя) on 638 metriä korkea tunturi Saariselällä Suomen ja Venäjän rajalla. Suomen puoleinen osa kuuluu Lapin maakunnan Sodankylän ja Savukosken kuntiin ja Venäjän puoleinen osa Murmanskin alueen Ylä-Tuuloman kuntaan. Se kuuluu Urho Kekkosen kansallispuiston alueesen. Vuosina 1920–1944, Petsamon kunnan kuuluessa Suomelle, sijaitsi tunturi kokonaan Suomen alueella. Talkkunapään läheisyydessä ovat Suomen puolella Vongoiva ja Reututunturi sekä Venäjän puolella Halkovaara ja Kjalloaiv. Yhdessä näiden tunturien kanssa Talkkunapää muodostaa vedenjakajan Jauru- ja Anterinjokien välille. ==Katso myös== * Luettelo Suomen suurimmista prominensseista == Lähteet == Luokka:Murmanskin alueen tunturit Luokka:Savukosken tunturit Luokka:Sodankylän tunturit Luokka:Petsamon tunturit
Kuninkaallinen merikartasto 1791–1796

Kuninkaallinen merikartasto 1791–1796 on karttateos, johon on koottu C. N. af Klerckerin johdolla 1700-luvun lopulla Suomenlahdella tehdyn kartoitustyön tuloksena syntyneet kartat. Karttojen lisäksi teoksessa on esitetty niiden taustatietoa, kuten syntyhistoria ja käytetyt tekniset välineet. Kirjan karttojen kattama alue ulottuu silloiselta rajajoelta Kymijoelta Porkkalanniemen länsireunaan, jonne asti kartat ovat täydellisiä. Porkkalanniemeltä Hankoniemelle tehdyt kartat ovat värittämättömiä ja tiedoiltaan vajavaisia, ja Hankoniemeltä edelleen länteen kartat ovat jääneet kesken ja ne ovat eri mittakaavassa, joten niitä ei ole sisällytetty tähän kirjaan. Karttalehdistä lähetettiin aikoinaan niiden valmistuttua yksi kappale kuninkaan kartta-arkistoon ja sieltä 1950-luvulla Ruotsin sota-arkistoon Tukholmaan, ja siksi ne ovat yhä hyväkuntoisia.Kuninkaallinen merikartasto, s. 6. == Tausta == Karttojen olemassaolo oli tiedossa, mutta niiden sijainti oli tietymättömissä parisataa vuotta. Ne löytyivät sattumien kautta Tukholman sota-arkistosta ja päätyivät vihdoin julkaistaviksi tässä kirjassa.Kuninkaallinen merikartasto, Esipuhe s. 3. Kartat on alun perin piirretty ja väritetty käsin. Ne liittyvät laajempaan kokonaisuuteen Kuninkaan kartastoon, jonka laatimisen aloitti Ruotsin kuninkaan Kustaa III:n sotilaallista maastokartoitusta eli rekognosointia suorittava yksikkö.Kuninkaallinen merikartasto s. 3, 6. Kuninkaan kartastosta on aiemmin julkaistu eteläisen Suomen sisämaasta tehdyt rekognosointikartat teoksessa Kuninkaan kartasto Suomesta 1776–1805 (1989), ja jatkona Kuninkaalliselle merikartastolle ilmestyivät vuonna 2010 rekognosointikartoista johdetut saman alueen tiekartat teoksessa Kuninkaan tiekartasto Suomesta 1790. Karttoja tehtiin rauhan aikana ennakoiden tulevia sota-alueita. Koska Suomi oli rajamaa Venäjää vastaan, se oli kartoitustyössä ensi sijalla.Kuninkaallinen merikartasto s. 11. Jo ennen näiden karttojen tekoon ryhtymistä oli Suomen alueella tehty kriittisimmillä alueilla mittauksia ja kartoitusta, joiden tuloksena syntyneet kartat ovat Ruotsin sota-arkistossa. Sen jälkeen Augustin Ehrensvärd ilmaisi huolestuksensa saaristoväylien tilanteesta. Pääväylät oli kartoitettu, mutta muilla väylillä purjehtiminen oli vaarallista, ja sotilaallisen tilanteen muututtua koko ajan uhkaavammaksi Ehrensvärdin seuraaja Berndt Otto Stackelberg otti asian uudelleen esille. Myös kenraalimajuri Axel Magnus von Arbin ryhtyi ajamaan asiaa, ja hänen näkemystensä pohjalta ruvettiin työtä suunnittelemaan. Myös Ehrensvärdin oppilaana ollut Carl Nathanael af Klercker määrättiin tehtävään, ja hän nousi työn johtajaksi eteläisen yksikön johtajan eversti F. J. Nordencreutzin sairastuttua.Kuninkaallinen merikartasto, s. 11–13. == Lähteet == == Aiheesta muualla == * 1700-luvun merikartat kertovat yllättävän tarkkaan Suomen rannikosta. Yle Uutiset 29.10.2009. * Teos AtlasArtin sivustolla. Luokka:Suomen kartat Luokka:Suomalaiset tietokirjat Luokka:Merenkulku Luokka:Merisodankäynti Luokka:Suomen sotahistoria Luokka:Itämeren historia Luokka:Suomenlahti Luokka:Laivastohistoria
Maj-Britt Wikström-Nikander

Maj-Britt Wikström-Nikander (s. 21. elokuuta 1949 Helsinki) on suomalainen kirjailija ja sarjakuvataiteilija. Hän on julkaissut yhdeksän kaunokirjallista teosta. Wikström-Nikander on saanut Vihdin kunnan kulttuuristipendin ja SAK:n kulttuuristipendin. Wikström-Nikander voitti vuonna 2008 Taideseura Lakeuden ja Suomen Kirjallisuusterapiayhdistyksen järjestämän valtakunnallisen sarjakuvakilpailun, jonka aiheena oli pelko. Wikström-Nikander on asunut vuodesta 1981 Vihdin Nummelassa. Hänellä on kolme lasta. Hän on ollut Vihdin kunnanvaltuuston varajäsen vuosina 1996–1999. ==Lähteet== Luokka:Suomalaiset kirjailijat Luokka:Vuonna 1949 syntyneet Luokka:Elävät henkilöt
Washingtonin roomalaiskatolinen arkkihiippakunta

Washingtonin roomalaiskatolinen arkkihiippakunta on roomalaiskatolinen hiippakunta, jonka aluetta ovat Columbian piirikunta, Calvertin, Charlesin, Montgomeryn, Prince Georgen ja St. Maryn piirikunnat Marylandissa. Hiippakunnan alueella sijaitsee Amerikan katolinen yliopisto. Sen tuomiokirkko on Apostoli Matteuksen katedraali Washington D.C:ssä. Luokka:Yhdysvaltain katoliset hiippakunnat Luokka:Kristinusko Marylandissa Luokka:Kristinusko Washingtonissa (DC)
Belyje Tigry Orenburg

Belyje Tigry Orenburg () on venäläinen jääkiekon ammattilaisjoukkue Etelä- Venäjältä Orenburgista, Orenburgin alueelta. Seura pelaa tällä hetkellä maan juniorisarjassa Nuorten jääkiekkoliigassa. ==Historia== Nykyinen seura perustettiin huhtikuussa 1998 ja se nimettiin Gazpromiksi kunnioituksena kaupungissa 1956–1976 toimineelle joukkueelle, jonka nimi oli sen viimeisellä kaudelle Gazprom Orenburg. Kaudeksi 1998–1999 HK Orenburggazprom-Universitet liittyi Venäjän kolmannelle sarjatasolle Vtoraja Ligaan. Pelaajat joukkueeseen saatiin yliopistosta, armeijasta ja entisistä veteraanikiekkoilijoista. Vuonna 2003 seura nousi toiselle tasolle Pervaja Ligaan, jolloin toimintaa alettiin kehittää sponsoroiden tuella ammattimaisempaan suuntaan. Kaudeksi 2006–2007 seura vaihtoi nimensä nykyiseksi Gazprom-OGU Orenburgiksi ja sijoittui liigassa toiseksi, mikä oikeutti sarjanousuun. Kaudesta 2007–2008 lähtien seura on pelannut ammattilaisjoukkueena toiseksi korkeimmalla sarjatasolla Vysšaja Ligassa. Kaudeksi 2010–2011 seura haki paikkaa KHL-liigasta, muttei saanut sitä. Seura siirsi toimintansa Venäjän nuorten jääkiekkosarjaan kun ei saanut jatkopaikkaa myöskään Vysšaja Ligassa. Samalla seura vaihtoi nimekseen Belyje Tigry Orenburg. ==Lähteet== ==Aiheesta muualla== *Seuran kotisivut Luokka:Venäläiset jääkiekkoseurat Luokka:Vuonna 1998 perustetut urheiluseurat
Akekee

Akekee (Loxops caeruleirostris) on äärimmäisen uhanalaisena Kauain saarella Havaijilla elävä peippoihin kuuluva varpuslintu. == Koko ja ulkonäkö == Kooltaan akekee on noin 11 cm. Akekeekoiraan selkä ja siivet ovat oliivinvihreät. Päälaki, rinta, vatsa ja perä ovat kirkkaan keltaiset. Silmien ympärillä on musta naamio. Naaras muistuttaa ulkonäöltään koirasta, mutta on hieman vaaleampi eikä naaman musta naamio ole yhtä laaja kuin koiraalla. Lajin nokka on sinertävä ja nokan kärjet ovat hieman ristikkäin. Ulkonäöltään akekee muistuttaa kauainamakihiä (Hemignathus kauaiensis) ja anianiauta (Hemignathus parvus) mutta eroaa niistä niiden mustan alaperän perusteella. == Levinneisyys ja elinympäristö == Akekeeta tavataan ainoastaan Kauain saarella Havaijilla. Lajin elinympäristöä ovat kosteat metsät, jotka sijaitsevat 600–1 600 metrin korkeudessa. Lintu selviää myös hieman hakatuissa metsissä, kunhan metsässä kasvaa riittävästi Metrosideros polymorpha -puita. == Ravinto ja pesiminen == Akekee käyttää ravintonaan pääasiassa hyönteisiä ja hämähäkkejä mutta voi satunnaisesti ruokailla myös kukkien medellä. Linnut liikkuvat vilkkaasti puiden lehtien lomassa etsimässä ravintoa. Akekeen nokka on erikoistunut leikkaamaan auki nuppuja ja yhteen kasvaneita lehtikimppuja. Akekeen pesimäkausi kestää tammikuulta kesäkuulle. Laji rakentaa pesänsä Metrosideros polymorpha -puihin. == Kanta ja uhat == 1990-luvun puolivälissä akekeekannan kooksi arvioitiin hieman yli 20 000 yksilöä. Lajin elinympäristö on kuitenkin pienentynyt huomattavasti, ja vuonna 2007 kannan kooksi arvioitiin 2 500–4 500 yksilöä. Vuonna 2012 kannaksi arvioitiin 500–1 500 yksilöä. Laji on harvinaistunut erityisesti sopivien elinympäristöjen vähenemisen vuoksi. Vähentymistä ovat aiheuttaneet laidunnus ja saarelle iskeneet hurrikaanit. Lisäksi vieraiden kasvilajien lisääntyminen metsissä on uhka akekeelle. Saarelle levinneet pistiäiset ja muurahaiset ovat vähentäneet saaren endeemisten hyönteisten, jotka ovat akekeen ravintoa, määrää. Kanta voi vähetä myös lintuja tappavaa malariaa kantavien hyttysten levittäytyessä yhä korkeammalle saaren metsissä. == Lähteet == Luokka:Peipot Luokka:Uhanalaiset linnut
Myysia

Myysia () oli antiikin aikainen alue luoteisessa Vähässä-Aasiassa. Se rajoittui etelässä Lyydiaan, idässä Fryygiaan ja lännessä Propontikseen. Idempänä sijainnut Troas laskettiin joskus kuuluvaksi Myysiaan.Adkins s. 147 Myysia joutui Lyydian vallan alle kuningas Kroisoksen aikana, ja myöhemmin siitä tuli osa Persian valtakuntaa. Aleksanteri Suuri valloitti alueen ja siitä tuli osa Seleukidien valtakuntaa. Roomalaisten kukistettua Antiokhos III:n vuonna 189 eaa. alue liitettiin Pergamoniin. == Lähteet == * === Viitteet === *
Sota-arkisto (Ruotsi)

Krigsarkivet (KRA) eli Ruotsin sota-arkisto oli Ruotsin puolustusministeriön alainen arkistolaitos, joka vuodesta 1995 on ollut Ruotsin valtionarkiston yksikkö. == Sota-arkiston historia == Sota-arkiston toimitilat ovat Tukholmassa. Arkisto sisältää sotilasasiakirjoja 1500-luvulta alkaen. Oma erityisen laitos siitä syntyi 1805, siinä yhteydessä kun perustettiin Kenttämittauslaitoksen () arkisto ja nimitettiin kuninkaan sota-arkistoksi. Alussa arkistossa oli vain karttoja ja sota-asiakirjoja vuoden 1805 jälkeiseltä ajalta. Vuonna 1873 Krigsarkivet yhdistettiin Ruotsin yleisesikunnan sotahistorialliseen osastoon ja siitä muodostettiin sotilasviranomaisten vanhempien asiakirjojen varasto. == Arkisto == Sota- arkistossa on noin 72 000 hyllymetriä asiakirjoja. Yli 40-vuotiaista asiakirjoista suurin osa on julkisia. Sukututkijat voivat käyttää sota- arkistoa entisajan sotilaita tutkiessaan. Sota-arkistossa on huomattava karttakokoelma, jossa on noin 35 000 käsinpiirrettyä karttaa 1600- ja 1700-luvulta ja 1800-luvun alusta. Kokoelma käsittää karttoja ja merikarttoja kaikkialta maailmasta. ==Katso myös== *Kuninkaallinen merikartasto 1791–1796, sisältää sota-arkistossa olevia Suomenlahden karttoja == Lähteet == * Svensk uppslagsbok 15, Malmö 1943 == Aiheesta muualla == *Krigsarkivetin kotisivu Luokka:Ruotsin arkistot
Pekka Oksala

Pekka Ylermi Oksala (6. toukokuuta 1942 Helsinki – 8. kesäkuuta 2016) oli Yleisradion politiikan toimittaja, joka muistetaan etenkin yhdessä Antero Kekkosen ja Leif Salménin kanssa vetämistään television vaalitenteistä. Varsinaiselta koulutukseltaan muusikkosuvusta lähtöisin oleva Oksala oli opettaja. Uransa hän aloitti urheilutoimittajana ja toimitussihteerinä. Oksala selosti myöhemminkin sekä radiossa että televisiossa suunnistusta, muun muassa vuosikymmeniä Jukolan viestin. Hän voitti itsekin poikien viestisuunnistuksen Suomen mestaruuden sarjassa H-18 vuonna 1960. Pekka Oksala selosti televisiolle myös Moskovan olympialaiset. Ennen vuosien 1976–1996 yleisradiouraa Oksalan työpaikkoja olivat Keskisuomalainen, Suomenmaa ja Helsingin Sanomat. Vuodesta 1989 vuoteen 1991 toimi myös Suomen Kunnat -lehden päätoimittajana. Vuonna 2008 Oksala sai Suunnistussäätiön ensimmäisen Matti Salmenkylä -tunnustuspalkinnon suunnistusurheilun hyväksi tehdystä PR-työstä. ==Lähteet== ==Aiheesta muualla== * Pekka Oksalan muistokirjoitus Helsingin Sanomissa Luokka:Suomalaiset televisiotoimittajat Luokka:Suomalaiset urheiluselostajat Luokka:Ylen toimittajat Luokka:Vuonna 1942 syntyneet Luokka:Vuonna 2016 kuolleet Luokka:Suomalaiset politiikantoimittajat
Kustaa Aadolfin leivos

Kustaa Aadolfin leivos () on ruotsalainen ajankohtaisleivonnainen, joka liittyy vuosittain kuningas Kustaa II Aadolfin kuolinpäivänä 6. marraskuuta 1632 vietettävään muistopäivään. Ensimmäisen tätä nimeä kantaneen leivoksen loi vuonna 1909 Göteborgissa sijainneen leipomo Bräutigamsin omistaja kondiittori Carl Bräutigam, joka halusi kunnioittaa kaupungin perustajan muistoa. Leivoksen pintaa koristava reliefikuva saattaa kuitenkin olla peräisin 1890-luvulta. Kondiittorisuku Arnholt katsoo olevansa kuninkaan päätä esittävän suklaakohokuvan luoja. Perinteisen Kustaa Aadolfin leivoksen tunnistaa pintaa koristavasta Kustaa II Aadolfin korkokuvasta. Koristeen valmistamiseen käytetään yleensä marsipaania tai suklaata. Leivos on yleensä neliskulmainen, mutta eri leipomoiden tuotteiden muoto, valmistusaineet, työtavat ja koristelu vaihtelevat suuresti. Göteborgissa valmistettiin 16 erilaista leivosta, jotka kaikki oli koristeltu kuninkaan reliefillä. Alkuperäisimpänä pidetään suklaalta ja sitruunalta maistuvia Kustaa Aadolfin leivoksia, joissa on sokerikakkupohjien välissä voikreemiä ja kaikki leivosten näkyvät pinnat kuorrutettuja. Vuonna 2003 järjestettiin kuitenkin kilpailu leivoksen uudistamiseksi niin, että valmistuksessa käytettäisiin 1600-luvun valmistusaineita. Voittajaksi valittu leivonnainen muistuttaa muodoltaan kruunua. Kustaa Aadolfin leivokset ovat Ruotsissa hyvin suosittuja. Vuonna 1936 valmistettiin yksin Bräutigamin konditoriassa 8 000 Kustaa Aadolfin leivosta yhden päivän aikana. 1950-luvulla niitä voitiin ostaa 43 kaupungissa, ja nykyisin menekin arvellaan olevan kymmeniä tuhansia. ==Lähteet== == Aiheesta muualla == Luokka:Leivokset Luokka:Ruotsalainen keittiö
Waiting For a Star to Fall

Waiting for a Star to Fall on yhdysvaltalaisen pop-duo Boy Meets Girlin läpimurtokappale, joka julkaistiin sen albumilla Reel Life vuonna 1988. Saman vuoden marraskuussa kappale julkaistiin singlenä. Australialainen dance-duo Cabin Crew on julkaissut kappaleesta oman versionsa. == Kappaleet == ;A-puoli # ;B-puoli # * == Aiheesta muualla == * Discogs Luokka:Vuoden 1988 kappaleet Luokka:Yhdysvaltalaiset popkappaleet
Kenny Delmar

Kenny Delmar (1910 - 14\. heinäkuuta 1984) oli yhdysvaltalainen näyttelijä. Ensiesiintymisensä elokuvissa hän teki jo lapsena D. W. Griffithin elokuvassa Orpolapset vuonna 1921. 1930-luvulla hän vakiinnutti asemansa radionäyttelijänä, ja hän näytteli muun muassa kuunnelmasarjassa The Shadow. Hänellä oli rooli myös Orson Wellesin kuunnelmassa Maailmojen sota vuonna 1938. Fred Allen Show'hun hän loi suosituksi tulleen senaattori Beauregard Claghornin hahmon, jota hän esitti myös vuonna 1947 ensi-iltansa saaneessa elokuvassa It's a Joke, Son! ja vuonna 1951 Broadway-musikaalissa Texas, Little Darlin. 1960-luvulla Delmar toimi ääninäyttelijänä mainoksissa ja animaatioelokuvissa. ==Lähteet== Luokka:Yhdysvaltalaiset elokuvanäyttelijät Luokka:Yhdysvaltalaiset radionäyttelijät Luokka:Vuonna 1910 syntyneet Luokka:Vuonna 1984 kuolleet
Feikkilehti

Feikkilehti on oikeaa sanoma- tai aikakauslehteä parodioiva julkaisu, jonka julkaisijat ovat yleensä kansalaisjärjestöjä tai yhteiskunnallisia aktiiveja. Feikkijulkaisu jäljittelee nimen ja ulkoasun puolesta esikuvaansa, mutta sisältö on tyypillisesti aivan erilaista. Vuosi 2009 on merkinnyt näiden julkaisujen suoranaista läpimurtoa. == Lähteet == Luokka:Lehdistö
HMS Duchess (H64)

HMS Duchess (viirinumero H64) oli Britannian kuninkaallisen laivaston D-luokan hävittäjä maailmansotien välillä ja toisen maailmansodan alussa. == Valmistus == Alus tilattiin 2. helmikuuta 1931 vuoden 1930 laivasto-ohjelmassa Jarrowista Palmers Shipbuilding and Iron Companyltä, missä köli laskettiin 20. kesäkuuta 1931. Alus laskettiin vesille 19. heinäkuuta 1932 ja otettiin palvelukseen 24. tammikuuta 1933. Valmistuskustannukset olivat 229 367 puntaa ilman Amiraliteetin toimittamia ase- ja viestijärjestelmiä.Naval-history.net – HMS Duchess == Palvelus == Alus oli Välimeren laivastossa, kunnes se palasi 1934 huoltoon Chathamin telakalle. Palatessaan palvelukseen se määrättiin 8. hävittäjälaivueeseen Kiinan asemalle, jossa se oli syyskuuhun 1939. Huhtikuussa 1939 laivueen nimi oli muuttunut 21. hävittäjälaivueeksi. Alus lähti 28. syyskuuta Hongkongista laivueensa mukana Singaporen, Adenin ja Suezin kautta Maltalle, jonne se saapui 12. lokakuuta. Alus liitettiin Välimeren laivastoon.Uboat.net – HMS Duchess Alus suojasi 6. joulukuuta HMS Daintyn ja HMS Delightin kanssa taistelulaiva HMS Barhamia matkalla Gibraltarilta Clydeen. Alus törmäsi 10. joulukuuta Barhamiin tiheässä sumussa, jolloin se upposi 124 miehistönjäsenen menettäessä henkensä. == Päälliköt == Aluksen päälliköinä olivat: *Robert Charles Meadows White 28. syyskuuta 1938 – 12. joulukuuta 1939 (kaatui) ==Lähteet== * * * ===Viitteet=== Luokka:Kuninkaallisen laivaston D-luokan hävittäjät Luokka:Yhdistyneen kuningaskunnan toisen maailmansodan hävittäjät Luokka:Palmersin valmistamat alukset
HMS Delight (H38)

HMS Delight (viirinumero H38) oli Britannian kuninkaallisen laivaston D-luokan hävittäjä maailmansotien välillä ja toisessa maailmansodassa. == Valmistus == Alus tilattiin vuoden 1930 laivasto-ohjelmassa Govanista Fairfield Shipbuilding and Engineering Companyltä, missä köli laskettiin 22. huhtikuuta 1931. Alus laskettiin vesille 2. kesäkuuta 1932 ja otettiin palvelukseen 30. tammikuuta 1933. Valmistuskustannukset olivat 229 378 puntaa ilman Amiraliteetin toimittamia ase- ja viestijärjestelmiä.Naval-history.net – HMS Delight == Palvelus == Palvelukseen oton jälkeen alus teki Mk IX torpedon koeammunnat ennen siirtymistään toukokuussa 1933 Välimeren laivaston 1. hävittäjälaivueeseen. Alus oli pari kuukautta Persianlahdella. Alus palasi elokuussa 1934 kotimaahan, jossa se siirrettiin huollettavaksi Portsmouthin telakalle. Palvelukseen palatessa se sijoitettiin Kiinan aseman 8. hävittäjälaivueeseen, josta alus siirtyi syyskuussa 1935 Etiopian kriisin vuoksi Adeniin. Vuoden 1936 alussa se palasi Kiinan asemalle Hongkongiin. Laivue nimettiin ennen toisen maailmansodan alkua 21. hävittäjälaivueeksi. Alus lähti 29. elokuuta 1939 Hongkongista Välimerelle. Alus saapui 15. syyskuuta Adeniin ja liittyi 19. syyskuuta Välimeren laivastoon Aleksandriassa, mistä se siirrettiin joulukuussa kotimaahan. Alus saapui 30. joulukuuta Portsmouthiin, jossa se siirrettiin telakalle. Alus siirtyi 27. tammikuuta 1940 koeajona Scapa Flowhun, jossa se palvelukseen otettaessa liitettiin 7. helmikuuta Kotilaivastoon. Alus vauioitui 8. huhtikuuta partiomatkalla kovassa merenkäynnissä ja se siirrettiin 12. huhtikuuta telakalle. Alus palasi palvelukseen suojaamaan Norjaan kulkevia saattueita. Alus osallistui 1. toukokuuta Åndalsnäsin ja Molden evakuointien suojaamiseen. Alus evakuoi 31. toukokuuta HMS Echon kanssa Bodosta Skotlannin Kaartinrykmentin. Alus suojasi 7. kesäkuuta Norjasta palaavaa joukkojenkuljetussaattuetta. Alus siirrettiin 21. kesäkuuta telakalle Rosythiin, mistä palvelukseen palatessaan se lähti 24. heinäkuuta Englannin kanaalin kautta. Sen lähtiessä Portlandista 29. heinäkuuta Cherbourgiin sijoitettu saksalainen tutka havaitsi aluksen. Saksan ilmavoimien yksiköt ohjattiin aluksen luokse ja seuranneessa ilmahyökkäyksessä se vaurioitui pahoin (). Aluksen keulakannella syttyi tulipalo ja ammustarvikkeiden räjähdys. Hyökkäyksessä sai surmansa kuusi miehistönjäsentä. Alus upposi seuraavana päivänä Portlandin satama-altaaseen.Uboat.net – HMS Delight == Päälliköt == Aluksen päälliköinä olivat: *Mark Fogg-Elliott, DSO 28. maaliskuuta 1939 – 30. heinäkuuta 1940 ==Lähteet== * * * ===Viitteet=== Luokka:Kuninkaallisen laivaston D-luokan hävittäjät Luokka:Fairfieldin valmistamat alukset
HMS Daring (H16)

HMS Daring (viirinumero H16) oli Britannian kuninkaallisen laivaston D-luokan hävittäjä maailmansotien välillä ja toisen maailmansodan alussa. == Valmistus == Alus tilattiin vuoden 1930 laivasto-ohjelmassa John I. Thornycroftin and Companyltä Woolstonista, missä köli laskettiin 18. kesäkuuta 1931. Alus laskettiin vesille 7. huhtikuuta 1932 ja otettiin palvelukseen 25. marraskuuta. Aluksen valmistuskustannukset olivat 225 536 puntaa ilman Amiraliteetin toimittamia ase- ja viestijärjestelmiä.Naval-history.net – HMS Daring == Palvelus == Palvelukseen otettaessa alus liitettiin Välimeren laivaston 1. hävittäjälaivueeseen. Alus palasi palvelukseen huhtikuussa 1934 oltuaan huollossa Sheernessin telakalla. Alus oli syys-lokakuussa Persianlahdella, mihin sisältyi 3. syyskuuta – 24. lokakuuta Sheernessissä tehdyt ulkomaankomennuksen edellyttämät muutoksetEnglish, John s. 54. Alus siirrettiin joulukuussa 1934 Kiinan asemalle sijoitettuun 8. hävittäjälaivueeseen, jossa se palveli toiseen maailmansotaan saakka. Alus lähti 3. syyskuuta 1939 sisaralustensa HMS Duncanin, HMS Dianan ja HMS Daintyn kanssa Aleksandriaan. Alukset saapuivat 26. syyskuuta Adeniin, jossa ne määrättiin Punaisen meren valvontatehtäviin. Osasto jatkoi matkaansa marraskuussa Maltalle. Alus siirrettiin 25. marraskuuta telakalle huoltoon Maltalle. Joulukuussa se määrättiin Kotilaivaston 3. hävittäjälaivueeseen. Se palasi palvelukseen 20. joulukuuta, minkä jälkeen se valmistautui lähtemään uuteen palveluspaikkaansa. Alus lähti 31. joulukuuta Gibraltarilta yhdessä HMS Scarborough'n kanssa suojaten moottorivikaista apuristeilijä HMS Dunnottar Castlea, joka kykeni matkaamaan ainoastaan 9 solmun nopeudella, Belfastiin telakalle korjattavaksiOsborne, Richard et al s. 249. Alus saapui 7. tammikuuta Clydeen, josta se siirtyi edelleen Portsmouthiin. Se siirrettiin 10. tammikuuta Portsmouthissa telakalle, josta se palasi palvelukseen 25. tammikuuta. Alus siirtyi Irlannin meren kautta Scapa Flow'hun liittyen 10. helmikuuta uuteen laivueeseensa, jonka tehtävänä oli suojata saattueita Norjan ja Britteinsaarten välillä. Saksan laivaston sukellusvene U-23 torpedoi 18. helmikuuta 1940 Daringin 40 merimailia Pentland Firthistä itään. Alus oli suojaamassa saattuetta HN-12 Bergenistä Methiliin. Osuman seurauksena alus kaatui, jolloin sen miehistöstä pelastui ainoastaan viisitoista ja 157 saadessa surmansa. Sukellusvene HMS Thistle poimi merestä viisi pelastuneista.Uboat.net – HMS Daring == Päälliköt == Aluksen päällikköinä olivat: *Thomas Balfour Fellowes 1. joulukuuta 1932 – huhtikuu 1934dreadnoughtproject.org *Louis Francis Albert Victor Nicholas Mountbatten 6. huhtikuuta 1934 – *Geoffrey Barnard 15. syyskuuta 1935 – heinäkuu 1937unithistories.com *Sydney Alan Cooper 7. heinäkuuta 1939 – 18. helmikuuta 1940 (kaatui) ==Lähteet== * * * * ===Viitteet=== Luokka:Kuninkaallisen laivaston D-luokan hävittäjät Luokka:Thornycroftin valmistamat alukset Luokka:Yhdistyneen kuningaskunnan toisen maailmansodan hävittäjät
HMS Diamond (H22)

HMS Diamond (viirinumero H22) oli Britannian kuninkaallisen laivaston D-luokan hävittäjä maailmansotien välillä ja toisen maailmansodan alussa. == Valmistus == Alus tilattiin 2. helmikuuta 1931 vuoden 1930 laivasto-ohjelmassa Vickers Armstrongin Barrowin telakalta, missä köli laskettiin 29. syyskuuta 1931 telakkanumerolla 675. Alus valmistui 3. marraskuuta 1932, jolloin sen valmistuskustannukset olivat 223 509 puntaa ilman Amiraliteetin toimittamia ase- ja viestijärjestelmiä.Naval-history.net – HMS Diamond == Palvelus == Joulukuussa alus liitettiin Välimeren laivaston 1. hävittäjälaivueeseen, jossa alus palveli vuoden 1934 alun Devonportin telakalle siirtoonsa saakka. Alus palasi palvelukseen ja se siirrettiin marraskuussa sisaralustensa kanssa Kiinan asemalle 8. hävittäjälaivueeseen. Laivue nimettiin uudelleen 21. hävittäjälaivueeksi ennen toisen maailmansodan alkamista. Alus siirrettiin 3. syyskuuta 1939 Singaporeen telakalle, joten se ei purjehtinut laivueen mukana Välimerelle. Alus aloitti 4. joulukuuta matkansa Singaporesta Punaisenmeren kautta Maltalle, missä se liittyi 19. joulukuuta laivueeseen. Aluksen saatua käskyn palata kotimaahan se lähti 8. tammikuuta 1940 Maltalta. Alus kuitenkin sai uuden määräyksen ja se aloitti 12. tammikuuta matkansa Freetowniin, jonne se saapui 15. tammikuuta. Aluksen tehtävänä oli saattueiden suojaaminen Gibraltarin ja Hyväntoivonniemen välillä. Maaliskuussa huollon päätyttyä alus määrättiin Välimerelle. Alus liittyi huhtikuussa Välimeren laivaston 10. hävittäjälaivueeseen. Se oli toukokuussa Maltalla huollettavana, minkä jälkeen liittyi laivueeseen. Alus joutui 11. kesäkuuta Maltan lähistöllä ilmahyökkäyksen kohteeksi, jolloin alus kärsi lieviä vaurioita. Alus osallistui 17. elokuuta 1940 Bardian pommitukseenUboat.net – HMS Diamond. Alus tulitti yhdessä hävittäjien HMAS Stuart, HMS Ilex sekä HMS Junon kanssa italialaista vesilentokoneiden tukikohtaa Bombassa. Alus suojasi 29. elokuuta saattue MF2:ta Aleksandriasta Maltalle yhdessä HMS Daintyn, Jervisin ja Junon kanssa. Saattue joutui 31. elokuuta ilmahyökkäyksen kohteeksi, jolloin rahtialus SS Cornwall vaurioitui (operaatio Hats). Alus liittyi 3. syyskuuta palaavaan saattueeseen. Aluksen miehistö pelasti 26. huhtikuuta 1941 600 uponneelta kauppalaivalta pelastunutta Kreetalta evakuoitua sotilasta. Marraskuussa alus osallistui operaatio Collariin, edelleen operaatio MB8:n saattueeseen AN6 ja operaatio MB9:ään. Diamond joutui 27. huhtikuuta Malemen niemen itäpuolella ilmahyökkäyksen kohteeksi, jolloin se upposi vieden mukanaan 148 miehistönjäsentä. == Päälliköt == Aluksen päällikkönä oli 10. helmikuuta 1939 alkaen aina aluksen uppoamiseen 27. huhtikuuta 1941 asti Philip Alexis Cartwright, joka sai aluksen upotessa surmansa. ==Lähteet== * * * ===Viitteet=== Luokka:Kuninkaallisen laivaston D-luokan hävittäjät Luokka:Vickersin valmistamat alukset Luokka:Yhdistyneen kuningaskunnan toisen maailmansodan hävittäjät
Otto Nyberg

Otto Gustaf Nyberg (25. kesäkuuta 1825 Rautalampi – 3. syyskuuta 1879 Oulu) oli suomalainen everstiluutnantti ja maaherra. Nyberg syntyi vuonna tulevan suurperheen esikoisena, hänen vanhempansa olivat Ottiliana Anna von Fieandt ja kamarineuvos Claes Henrik Nyberg.Sursill-sukua Nyberg kävi Haminan kadettikoulun ja palveli upseerina useissa venäläisissä joukko-osastoissa. Palattuaan Suomeen vuonna 1855 hän eteni merkittäviin asemiin Suomen suuriruhtinaskunnan hallinnossa. Nybergistä tuli Suomen Suomen Lennätinlaitoksen ensimmäinen päällikkö. Tässä virassaan hän muun muassa pyrki edistämään suomen ja ruotsin kielen asemaa lennätinliikenteessä sekä naisten pääsyä lennätinvirkailijoiksi. Vuonna 1873 Nyberg nimitettiin Oulun läänin kuvernööriksi, jona hän ehti toimia kuuden vuoden ajan, kuolemaansa saakka. Kuvernöörinä Nyberg kiinnitti huomionsa Oulun vanhan linnan jäännösten rapistumiseen, ja hänen onnistuikin hankkia valtion varoja linnan raunioiden kunnostustöitä varten. Niiden ansiosta Linnansaari alkoi saada nykyistä puistomaista luonnettaan.Oulun linna ja kaupunki perustetaan (Pohjois- Pohjanmaan museo) Edeltäjänsä maaherra George von Alfthanin (1862–1873) tavoin Nyberg ihaili myös Oulun Hupisaarten kauneutta. Hupisaaret olivat olleet 1860-luvulle saakka melkein luonnontilassa, mutta Alfthan ja Nyberg ryhtyivät kunnostamaan niitä englantilaistyyliseksi puistoalueeksi, jossa vältettiin tiukkoja muotoja ja kankeata pensas- tai nurmisommittelua. Nykyisinkin Oulun Hupisaaret muodostavat yhden Suomen hienoimmista puistoalueista.Suomen kotiseutuliitto ==Lähteet== Luokka:Oulun läänin maaherrat Luokka:Suomalaiset everstit Luokka:Valtionlaitosten johtajat Luokka:Vuonna 1825 syntyneet Luokka:Vuonna 1879 kuolleet
Hiidenheimo

Hiidenheimo on seuraavien henkilöiden sukunimi: * Artturi Hiidenheimo (vuoteen 1906 Törnström, 1877–1956), kansanedustaja, Pentti Hiidenheimon veli, Saara Forsiuksen isä * Elli Hiidenheimo, o.s. Tavastähti, vuoteen 1905 Tavaststjerna (1883–1950), kansanedustaja, Artturi Hiidenheimon puoliso * Pentti Hiidenheimo (vuoteen 1906 Törnström, 1875–1918), kansanedustaja, Artturi Hiidenheimon veli * Saara Forsius, o.s. Hiidenheimo, vuoteen 1906 Törnström (1902–1988), kansanedustaja, Artturi Hiidenheimon tytär * Silja Hiidenheimo (1961–2015), kirjankustantaja, Artturi Hiidenheimon pojanpojantytär * Ilkka Hiidenheimo, Stonesoft-yrityksen perustaja Luokka:Suomalaiset suvut
Kherington Payne

Kherington Payne (s. 26. tammikuuta 1990) on yhdysvaltalainen tanssija ja näyttelijä, joka tuli tunnetuksi Tanssi jos osaat -televisiosarjasta. Hän on tanssinut kaksivuotiaasta asti. Hän oli lyhyen aikaa The Pussycat Dolls -yhtyeen jäsen. Payne näytteli vuonna 2009 ilmestyneessä Fame-elokuvassa, joka on uusintaversio 1980-luvun samannimisestä musikaalielokuvasta. Vuonna 2010 hänellä oli rooli musikaalissa Leading Ladies. ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Yhdysvaltalaiset tanssijat Luokka:Vuonna 1990 syntyneet Luokka:Elävät henkilöt
Herennia Etruscilla

thumb|pysty|Herennia Etruscillaa mahdollisesti esittävä veistos. Herennia Cupressenia Etruscilla (k. 251–253?) oli Rooman keisarinna. Etruscilla oli kotoisin ylhäisestä etruskisuvusta. Noin vuoden 230 paikkeilla hän meni naimisiin Gaius Messius Quintus Deciuksen kanssa. He saivat kaksi poikaa, Herennius Etruscuksen ja Hostilianuksen. Syys- tai lokakuussa 249 Decius nousi keisariksi kukistettuaan vastustajansa Philippus Arabsin. Tämän jälkeen Herennia nimitettiin Augustaksi. Hostilianus jäi äitinsä kanssa Roomaan samalla kun Decius ja Herennius sotivat Balkanilla gootteja ja karpeja vastaan.Rooman keisarit s. 245–246 Kesäkuussa 251 Decius ja Herennius saivat surmansa Abrittuksen taistelussa gootteja vastaan. Eloonjääneet sotilaat huusivat Gaius Vibius Trebonianus Galluksen keisariksi. Yllättäen Hostilianusta ei surmattu, vaan hän sai jakaa vallan Galluksen kanssa. Etruscilla sai myös pitää Augustan-arvonimensä. Hostilianus kuitenkin kuoli jo heinäkuussa 251 ehkä kulkutautiin tai Galluksen murhauttamana. Etruscillan kohtalosta ei ole varmaa tietoa, mutta hän luultavasti kuoli Galluksen aikana. == Lähteet == * === Viitteet === == Aiheesta muualla == Luokka:Rooman keisarinnat Luokka:250-luvulla kuolleet Luokka:Syntymävuosi tuntematon
In God We Trust

In God We Trust () on Yhdysvaltojen virallinen motto. Liittovaltion lisäksi sitä käyttää mottonaan myös Floridan osavaltio. Mottoa käytettiin ensimmäisen kerran vuonna 1864. Yhdysvaltojen virallinen tunnuslause siitä tuli vuonna 1956.http://www.ustreas.gov/education/fact-sheets/currency/in-god-we- trust.shtmlhttp://www.nonbeliever.org/images/CR102-13917.pdf Maan lakiin motto on määriltelty lauseella: ”’In God we trust’ is the national motto” (suom. ”’In God we trust’ on kansallinen motto”). Moton hyväksyntä viralliseksi tunnuslauseeksi oli osa Yhdysvaltain kylmän sodan aikaisia toimia erottautua ateistisena valtiona esiintyneestä Neuvostoliitosta. In God We Trust motto on myös Nicaraguassa käytässä muodossa En Dios Confiamos espanjankielisenä versiona Nicaraguan córdoban seteleissä. == Lähteet == == Aiheesta muualla == Luokka:Englanninkieliset sanat ja sanonnat Luokka:Kristinusko ja politiikka Luokka:Tunnuslauseet Luokka:Yhdysvaltain kansallissymbolit Luokka:Yhdysvaltain laki